FRIC publikationer i top tidsskrifter

I 2017 og frem til udløbet af den første bevillingsperiode for FRIC centret (1. april 2018), fik centret accepteret intet mindre end 8 publikationer i de tre toptidsskrifter inden for finansiering: 2 i *Journal of Finance*, 3 i *Journal of Financial Economics* og 3 i *The Review of Financial Studies*. FRIC havde også 3 artikler der udkom i print i *The Review of Financial Studies* i 2017. Derudover, har vi stærkt relevant forskning på vej til udgivelse i andre gode tidsskrifter.

Internationale forskningspræsentationer

I 2017 var FRIC medlemmer ved mere end 100 lejligheder inviteret til at præsentere deres forskning ved forskellige universiteter verden over, og ved 17 lejligheder præsenterede de i centralbanker. 15 FRIC papirer blev optaget på de mest prestigiøse konferencer indenfor finansiering: 9 ved American Finance Association Meeting (AFA), 5 ved European Finance Association meeting (EFA), og 1 ved Western Finance Association Meeting (WFA). Dertil kom et antal invitationer til at virke som discussant eller session chair. 3 af præsentationerne ved AFA konferencen i januar 2017 blev leveret af vores yngre forskere.

FRIC’17 Conference on Financial Frictions

FRIC’17 konferencen havde som tema ’Banking and Asset Management’ og keynote-talerne var Paul Glasserman, Columbia Business School; Rafael Repullo, CEMFI Madrid; Allan Timmermann, University of California, San Diego (Rady); og S. ‘Vish’ Viswanathan, Duke University (Fuqua). FRIC’17 konferencen havde 134 registrerede deltagere, som bestod af akademikere, ansatte i finanssektoren, og studerende.

**AQR Top Finance Graduate Award 2017**

FRIC organiserede for 5. gang den årlige prisuddeling AQR Top Finance Graduate Award at CBS. Arrangementet er sponseret af den globale formueforvalter AQR og ved prisuddelingen var der forskningspræsentationer af 6 af de mest lovende ph.d.-kandidater fra det akademiske jobmarked i 2017. Prisuddelingen havde 99 registrerede deltagere.

**Andre arrangementer**

FRIC/FI Seminar serien skaffede flere højtprofilerede forskere til København. Derudover sørgede FRIC medlemmer for at skaffe Nobelpristager og professor ved New York University Robert Engle til Danmark i forbindelse med Novo Nordisk Fonden og Videnskabernes Selskabs serie af Nobel-foredrag. Hans foredrag foregik på CBS. Vi var også medarrangør af PhD Nordic Finance Workshop.

Best paper priser og udnævnelser

To FRIC forskere modtog ‘Best Paper Awards’: Adjunkt Paul Whelan og medforfatter vandt *Arthur Warga Award* for Best Paper Award in Fixed Income ved SFS Cavalcade Asia-Pacific; og Professor Christian Wagner og medforfatter vandt *Wharton School-WRDS Award* for Best Empirical Finance paper. Christian Wagner vandt også *AQR Insight Award, Honorable Mention*.

FRIC Professor Lasse Heje Pedersen blev udnævnt til medlem af Videnskabernes Selskab i 2017. Lasse Heje Pedersen var også på listen ’Highly Cited Researchers list 2017’ (ligesom han var i 2015 og 2016). Det er bemærkelsesværdigt, eftersom kun 93 forskere fra hele verden var på listen indenfor økonomi og business.

FRIC eksternt medlem Susan Christoffersen blev udnævnt til *Associate Editor of the Year in Financial Management* og modtog også *Teaching Award of Excellence* ved Rotman School of Management, University of Toronto.

FRIC center leder David Lando blev udnævnt til gæsteforsker ved Danmarks Nationalbank.

Rekruttering og ph.d.-placeringer

I 2017 ansatte vi 1 ny adjunkt Daniel Streitz, 2 nye ph.d.-studerende, samt 4 nye studentermedhjælpere. Vi hjalp også en tidligere studentermedhjælp March Hartung Eskildsen med at opnå et ph.d.-stipendium på University of Chicago (Booth). To af vores ph.d.-studerende færdiggjorde deres afhandlinger og fik flotte ansættelser: Sven Klingler accepterede en stilling som adjunkt ved BI Oslo og Davide Tomio accepterede en stilling som adjunkt ved Darden School of Business, University of Virginia. I 2017 gik yderligere 4 FRIC ph.d.-studerende på jobmarkedet og de fik en imponerende række af interviews, fly-outs og tilbud fra førende internationale universiteter og institutioner.

Formidling og effekt

Som et eksempel på impact af vores forskning nævner vi i år to artikler af Lektor Jens Dick-Nielsen (skrevet i 2009 og 2014), som nu udgør baggrunden for rensningen af et nyt datasæt som WRDS har udarbejdet og som indeholder priser og handelsinformation om amerikanske erhvervsobligationer. FRIC forskning har dermed hjulpet andre forskere, der arbejder med verdens vigtigste database (TRACE databasen) for erhvervsobligationer.